Document ID: 31994D0507

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιουλίου 1994 για την έγκριση του προγράμματος για την εποπτεία και τον έλεγχο της ύπαρξης σαλμονέλλας στα πουλερικά, το οποίο υπεβλήθη από τη Δανία (Το κείμενο στη δανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (94/507/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/117/ΕΟΚ του Συμβουλίου της 17ης Δεκεμβρίου 1992 για τα μέτρα προστασίας από ορισμένες ζωονόσους και ορισμένους ζωονοσογόνους παράγοντες στα ζώα και στα προϊόντα ζωικής προέλευσης, προκειμένου να αποφευχθούν οι εστίες λοιμώξεων και δηλητηριάσεων που οφείλονται στα τρόφιμα (1), και ιδίως το άρθρο 8 παράγραφος 3,
Εκτιμώντας:
ότι, σύμφωνα με τις διατάξεις του άρθρου 8 παράγραφος 2 της οδηγίας 92/117/ΕΟΚ, η Δανία διαβίβασε με επιστολή στις 17 Δεκεμβρίου 1993 και στις 13 Μαΐου 1994 πρόγραμμα για την εποπτεία και τον έλεγχο της ύπαρξης σαλμονέλλας στα πουλερικά στη Δανία-
ότι το ανωτέρω πρόγραμμα πληροί τους κοινοτικούς όρους που προβλέπονται για το εν λόγω θέμα, ιδίως τους όρους του άρθρου 8 παράγραφος 2 της οδηγίας 92/117/ΕΟΚ, και επομένως πρέπει να εγκριθεί-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το πρόγραμμα για την εποπτεία και τον έλεγχο της ύπαρξης σαλμονέλλας στα πουλερικά, το οποίο υπεβλήθη από τη Δανία.
Άρθρο 2
Η Δανία θέτει σε εφαρμογή από την 1η Ιουλίου 1994 τις νομοθετικές κανονιστικές και διοικητικές διατάξεις για την υλοποίηση του προβλεπόμενου στο άρθρο 1 προγράμματος.
Άρθρο 3
Η παρούσα απόφαση απευθύνεται στο Βασίλειο της Δανίας.
Βρυξέλλες, 27 Ιουλίου 1994.

Labels: 0
18
6